**Danton Heinen** (s. 5. heinäkuuta 1995 Langley, Brittiläinen Kolumbia, Kanada) on kanadalainen jääkiekkoilija, joka pelaa koeajalla NHL-joukkue Boston Bruinsin organisaatiossa. Hän on pelipaikaltaan keskushyökkääjä, mutta Heinen osaa pelata myös laidassa. *The Sports Forecaster* -sivuston mukaan hän on monipuolinen tulosta tekevä hyökkääjä, jolla on hyvät kädet ja maalintekovaistot. Heinen myös luistelee hyvin. Hänen tulisi kuitenkin lisätä massaa, jotta Heinen voittaisi paremmin kaksinkamppailuja.

Ura
---

Heinen aloitti jääkiekkoilun kotikaupungissaan Brittiläisen Kolumbian Langleyssa. Hän pelasi pitkään Langley Eaglesissa, kunnes Heinen aloitti kaudella 2010–2011 Brittiläisen Kolumbian alueellisen BCMML-juniorisarjan Valley West Hawksin joukkueessa. Kaudeksi 2012–2013 hän siirtyi PIJHL-junioriliigan Richmond Sockeyesiin. Heinen oli joukkueen toiseksi paras syöttäjä ja kolmanneksi paras pistemies tehoilla 21+28=49. Hän voitti kauden päätteeksi liigan mestaruuden. Heinen voitti myös Cyclone Taylor Cupin ja Keystone Cupin. Heinen debytoi samalla kaudella myös BCHL-junioriliigassa Merritt Centennialsin joukkueessa, jossa hän pelasi neljä ottelua.

Kaudelle 2013–2014 Heinen vaihtoi BCHL-seuraansa Surrey Eaglesiin. Hän nousi joukkueen kapteeniksi. Heinen oli Eaglesin paras pistemies ja maalintekijä tehoilla 29+33=62. Pudotuspeleissä hän jakoi joukkueen sisäisen piste- ja syöttöpörssin voiton Anthony Contin kanssa tehoilla 2+5=7. Heinen palkittiin kauden päätteeksi BCHL:n vuoden tulokkaana Bryce Allison Memorial Trophylla, urheiluhenkisimpänä pelaajana Bob Fenton Trophylla sekä valittiin tulokkaiden tähdistökentälliseen.

Boston Bruins varasi Heinenin neljännellä kierroksella 116. pelaajana NHL:n varaustilaisuudessa 2014. Vuodet 2014–2016 hän kävi Denverin yliopistoa. *Freshman -vuotenaan* 2014–2015 Heinen jakoi koko NCHC:n pistepörssin voiton Miami-Ohion Austin Czarnikin kanssa tehoilla 16+29=45, mutta Heinen vei kuitenkin varsinaisen kärkisijan suuremman maalimääränsä turvin. Hänet valittiin kauden päätteeksi sarjan vuoden tulokkaaksi, toiseen tähdistökentälliseen sekä tulokkaiden tähdistökentälliseen. *Sophomore -vuotenaan* 2015–2016 Heinen oli Denverin paras pistemies ja maalintekijä tehoilla 20+28=48, joilla hän jakoi NCHC:n pistepörssin neljännen sijan St. Cloudin Joey Benikin kanssa. Heinen jakoi myös joukkueensa sisäisen tehotilaston voiton Will Butcherin kanssa lukemalla +19. Hänet valittiin kauden päätteeksi sarjan vuoden hyökkääjäksi ja ensimmäiseen tähdistökentälliseen.

Huhtikuussa 2016 Heinen teki kolmivuotisen tulokassopimuksen Boston Bruinsin kanssa. Hän liittyi samalla loppukevääksi amatööritry-out -sopimuksella AHL-joukkue Providence Bruinsiin, jossa Heinen pelasi kaksi runkosarja- ja playoff-ottelua tehden kaksi syöttöpistettä. Syksyn 2016 harjoitusleirin päätteeksi hän otti paikan Boston Bruinsin NHL-kauden 2016–2017 avauskokoonpanosta. Heinen teki näin ollen NHL-debyyttinsä runkosarjan avauskierroksella 13. lokakuuta 2016 vieraissa Columbus Blue Jacketsia vastaan. Hän sai ottelussa jääaikaa 11.25 minuuttia ja keräsi yhden kahden minuutin jäähyn koukkaamisesta. Heinen pelasi kahdeksan NHL-ottelua ilman tehopisteitä, kunnes Bruins lähetti hänet farmijoukkue Providence Bruinsiin. Heinenin varsinainen tulokaskausi toi siellä 64 runkosarjaottelussa tehot 14+30=44 ja 17 playoff-ottelussa tehot 9+9=18. Hän oli pudotuspeleissä joukkueensa paras pistemies ja maalintekijä. Heinen voitti myös AHL:n pudotuspelien tulokkaiden piste-, maali- ja syöttöpörssin.

Syksyn 2017 harjoitusleirin päätteeksi Boston Bruins lähetti Heinenin farmiin. Hänet kuitenkin nostettiin ensimmäisen kerran kauden 2017–2018 aikana seuran NHL-vahvuuteen vain yhden ottelun jälkeen. Heinen teki kolmessa pelaamassaan ottelussa yhtä monta syöttöpistettä, kunnes hänet lähetettiin takaisin farmiin. Heinen nostettiin Bruinsin NHL-vahvuuteen taas kolmen AHL-ottelun jälkeen. NHL-paluuottelussaan 26. lokakuuta 2017 San Jose Sharksia vastaan Heinen avasi maalitilinsä NHL:ssä heti kahdella osumalla, joista jälkimmäinen ratkaisi Bruinsille 2–1-voiton. Hänet valittiin ottelun ykköstähdeksi. Siirtotakarajalla helmikuussa 2020 Bruins kauppasi Heinenin Anaheim Ducksiin vaihdossa Nick Ritchieen

Heinäkuussa 2021 Heinen solmi vuoden ja arvoltaan 1,1 miljoonan dollarin sopimuksen Penguinsin kanssa.

Heinäkuussa 2022 Heinen teki Penguinsin kanssa yksivuotisen ja miljoonan dollarin arvoisen jatkosopimuksen.

Syyskuussa 2023 Heinen palasi tryout-sopimuksella Bruinsiin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | Valley West Hawks | BCMML | 4 | 1 | 2 | 3 | 0 | 2 | 0 | 0 | 0 | 0 |
| 2011–2012 | Valley West Hawks | BCMML | 39 | 19 | 24 | 43 | 6 | 2 | 2 | 0 | 2 | 0 |
| 2012–2013 | Richmond Sockeyes | PIJHL | 43 | 21 | 28 | 49 | 4 | 15 | 6 | 8 | 14 | 2 |
|  | Merritt Centennials | BCHL | 4 | 0 | 4 | 4 | 0 | – | – | – | – | – |
| 2013–2014 | Surrey Eagles | BCHL | 57 | 29 | 33 | 62 | 8 | 6 | 2 | 5 | 7 | 2 |
| 2014–2015 | Univ. of Denver | NCHC | 40 | 16 | 29 | 45 | 10 | – | – | – | – | – | Kakkostähdistö |
| 2015–2016 | Univ. of Denver | NCHC | 41 | 20 | 28 | 48 | 10 | – | – | – | – | – | Ykköstähdistö |
|  | Providence Bruins | AHL | 2 | 0 | 2 | 2 | 2 | 2 | 0 | 0 | 0 | 0 |
| 2016–2017 | Boston Bruins | NHL | 8 | 0 | 0 | 0 | 2 | – | – | – | – | – |
|  | Providence Bruins | AHL | 64 | 14 | 30 | 44 | 14 | 17 | 9 | 9 | 18 | 0 |
| 2017–2018 | Boston Bruins | NHL | 77 | 16 | 31 | 47 | 16 | 9 | 1 | 0 | 1 | 2 |
|  | Providence Bruins | AHL | 4 | 1 | 7 | 8 | 2 | – | – | – | – | – |
| 2018–2019 | Boston Bruins | NHL | 77 | 11 | 23 | 34 | 16 | 24 | 2 | 6 | 8 | 2 |
| 2019–2020 | Boston Bruins | NHL | 58 | 7 | 15 | 22 | 8 | – | – | – | – | – |
|  | Anaheim Ducks | NHL | 9 | 3 | 1 | 4 | 2 | – | – | – | – | – |
| 2020–2021 | Anaheim Ducks | NHL | 43 | 7 | 7 | 14 | 0 | – | – | – | – | – |
| 2021–2022 | Pittsburgh Penguins | NHL | 76 | 18 | 15 | 33 | 16 | 7 | 3 | 0 | 3 | 4 |
| 2022–2023 | Pittsburgh Penguins | NHL | 65 | 8 | 14 | 22 | 12 | – | – | – | – | – |
| 7 kautta | yhteensä | NHL | 413 | 70 | 106 | 176 | 72 | 40 | 6 | 6 | 12 | 8 |
| 3 kautta | yhteensä | AHL | 70 | 15 | 39 | 54 | 18 | 19 | 9 | 9 | 18 | 0 |

Lähteet
-------

* Danton Heinen The Internet Hockey Databasessa (englanniksi)
* Danton Heinen Legends of Hockey -sivustolla (englanniksi)
* Danton Heinen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Danton Heinen The Internet Hockey Databasessa (englanniksi)
2. 1 2 3 4 5  Danton Heinen *Elite Prospects*. Everysport Media Group AB.  (englanniksi)
3. ↑  Danton Heinen Stats, Profile, Bio, Analysis ja More *sportsforecaster.com*. XML Team Solutions, LLC. Viitattu 8.1.2018. (englanniksi)
4. ↑  Bruins Sign Forward Danton Heinen To Entry-Level Contract  12.4.2016. BOSTON, MA:  Boston Bruins. Viitattu 8.1.2018. (englanniksi)
5. ↑  Boston Bruins – Columbus Blue Jackets – October 13th, 2016 *NHL.com*.  13.10.2016. National Hockey League. Viitattu 8.1.2018. (englanniksi)
6. ↑  Cehlarik, JFK, Heinen Assigned to Providence  2.10.2017. BOSTON:  Boston Bruins. Viitattu 8.1.2018. (englanniksi)
7. ↑  Bruins Recall Danton Heinen; Ryan White Joins Team On PTO  10.10.2017. BOSTON:  Boston Bruins. Viitattu 8.1.2018. (englanniksi)
8. ↑  Bruins Assign Austin Czarnik and Danton Heinen to Providence  17.10.2017. BOSTON:  Boston Bruins. Viitattu 8.1.2018. (englanniksi)
9. ↑  Bruins Recall Danton Heinen From Providence  26.10.2017. BOSTON:  Boston Bruins. Viitattu 8.1.2018. (englanniksi)
10. ↑  San Jose Sharks – Boston Bruins – October 26th, 2017 *NHL.com*.  26.10.2017. National Hockey League. Viitattu 8.1.2018. (englanniksi)
11. ↑
12. ↑
13. ↑